Violette Wautier

**Violette Wautier** (dilahirkan pada 10  Oktober 1993) ialah seorang penyanyi, pencipta lagu, dan pelakon Thai. Beliau meraih penghargaan di peringat kebangsaan sebaik sahaja menghadiri uji bakat di musim kedua The Voice Thailand pada 2013. Kemudian, beliau memulakan kerjaya dalam bidang lakonan serta tampil dalam beberapa buah filem seperti *Heart Attack*, *A Gift*, dan *Die Tomorrow*. Dari sudut penghargaan, beliau telah menerima beberapa anugerah dalam lakonan termasuklah Anugerah Filem Kebangsaan Suphannahong untuk Pelakon Pembantu Terbaik pada 2016.

Sehingga kini, beliau adalah penyanyi yang meraih jumlah penstriman terbanyak dalam kategori penyanyi Thai yang berbahasa Inggeris. Lagu "Smoke" telah meraih kedudukan nombor satu di carta Apple bagi beberapa negara Asia Tenggara. Pada tahun 2020, beliau telah mengeluarkan album Inggeris pertama bertajuk *Glitter and Smoke*.

## Kehidupan awal dan pendidikan
Violette Wautier dilahirkan pada  10 Oktober 1993 in Yokohama, Kanagawa, Jepun. Bapanya, François Wautier adalah seorang jurutera perisian berketurunan Belgium yang berkahwin dengan ibunya, Ruchira Taprap iaitu seorang Thai yang berjawatan profesor madya di Jabatan Agroindustri, Institut Teknologi Raja Mongkut Ladkrabang. Beliau turut mempunyai seorang adik lelaki bernama Khan.

Beliau membesar di Thailand kerana keluarga mereka berpindah dari Jepun sewaktu beliau berusia dua tahun. Sebagai seorang kanak-kanak, beliau telah menghabiskan waktu untuk menonton filem-filem terbitan Disney dan *[[The Fifth Element]]* arahan Luc Besson. Hal ini telah memberi inspirasi kepadanya untuk menjadi seorang tukang cerita. Sewaktu beliau berusia 14 tahun, beliau telah mengarang sebuah novel fiksyen.

Beliau mendapatkan pelajaran di Sekolah Marialai School hingga tahun 2009 sebelum berpindah ke Sekolah Debsirinromklao. Dalam tempoh tersebut, beliau telah mengikuti sebuah program pertukaran pelajar AFS di Kanada. Dari sudut penglibatan dalam bidang muzik, beliau menyatakan bahawa Taylor Swift adalah inspirasinya untuk menjadi seorang pencipta lagu. Hasilnya, beliau menjadi terbiasa dengan muzik Inggeris yang banyak menyumbang terhadap keyakinannya untuk mengadakan persembahan di peringkat sekolah menengah.

## Anugerah dan pencalonan

* Anugerah Penyanyi Pop Wanita Thai daripada Anugerah Bintang Siam Dara 2015
* Anugerah Filem Kebangsaan Suphannahong ke-25 untuk Pelakon Pembantu Terbaik bagi filem *Heart Attack*
* Anugerah Persatuan Pengarah Filem Thai ke-6 untuk Pelakon Pembantu Terbaik bagi filem *Heart Attack*
* Anugerah Kom Chad Luek ke-13 untuk Pelakon Pembantu Terbaik bagi filem *Heart Attack*
* Anugerah Filem Thai, Persatuan Pengkritik Hiburan ke-24, kategori Pelakon Pembantu Terbaik bagi filem *Heart Attack*
* Dicalonkan untuk Persembahan Asia Tenggara Terbaik bagi Anugerah Muzik Eropah MTV 2020
* Dicalonkan untuk Hiburan Terbaik dalam Media Sosial bagi Anugerah Sosial Thailand 2022, kategori Artis Wanita
* Tokoh Paling Berpengaruh Tatler Asia 2023 
* Artis Wanita Terbaik 2024 daripada Anugerah Guitar Mag 
* Lagu Drama Terbaik 2024 daripada Anugerah Guitar Mag
* Artis Wanita Terbaik 2024 daripada Anugerah Season
* Artis Solo Wanita Terbaik 2024 daripada Anugerah Season ke-33

## Diskografi
### Album

### ''Single''

#### Sebagai artis utama

#### Sebagai artis jemputan

### Penampilan runut lagu

### ''Single'' promosi

### Lagu lain

### Kredit penulisan lagu

### Video muzik

## Filemografi
### Filem

### Siri televisyen

## Nota

## Rujukan

## Pautan luar
* 
*